Lanosterol

O lanosterol é un esteroide do grupo dos esterois (tamén se pode considerar un triterpenoide tetracíclico), do cal derivan todos os esteroides nos animais PubChem compund LanosterolDrugBank Lanosterol. Nas plantas derivan do esteroide cicloartenol . O lanosterol foi atopado por primeira vez na lanolina da la do ovella, e o seu papel biosintético non se descubriu ata máis tarde. Atópase en grandes cantidades na lanolina, xunto con outros triterpenoides.

 Función na ruta de síntese de esteroides 
A produción de lanosterol, catalizada encimaticamente, orixina a estrutura cíclica básica dos esteroides. O lanosterol é o primeiro composto ciclado esteroide importante na ruta metabólica de síntese do colesterol, que empeza con moléculas terpénicas lineais e segue ata o escualeno, que se cicla dando lanosterol. A conversión posterior do lanosterol en colesterol implica a eliminación de dous grupos metilo (CH3) no carbono 4 e outro no carbono 14, o desprazamento dun dobre enlace do anel, e a saturación do dobre enlace da cadea lateral.
miniatura|esquerda|350px|Visión simplificada da ruta de síntese do lanosterol, na que se mostran os intermediarios isopentenil pirofosfato (IPP), dimetilalil pirofosfato (DMAPP), xeranil pirofosfato (GPP), e escualeno. Outros intermediarios foron omitidos.

 Biosíntese 

 Descrición  Ilustración  Encima 
   Dúas moléculas de farnesil pirofosfato condénsanse con redución polo NADPH para formar escualeno  400px  escualeno sintase
   O escualeno oxídase a 2,3-oxidoescualeno  (escualeno epóxido)   400px  escualeno monooxixenase
   O 2,3-oxidoescualeno convértese nun catión protoesterol e finalmente a lanosterol   400px  lanosterol sintase
   (paso 2)  400px  (paso 2)

 Notas 

 Véxase tamén 
 Cicloartenol
 Colesterol

Categoría:Esteroides
Categoría:Esterois